APSTIPRINĀTS:

\_\_\_\_\_\_\_\_\_\_\_\_\_\_\_ **A.Tunte**

**LVF Ģenerālsekretārs**

**7. atklātais Latvijas Senioru volejbola čempionāts sieviešu un vīriešu komandām**

**2023.-2024. gada sacensību**

**NOLIKUMS**

**1. Mērķi un uzdevumi:**

1.1. Sekmēt senioru volejbola attīstību valstī;
1.2. Popularizēt volejbolu, kā sporta veidu un aktīvu atpūtu jebkurā vecumā;
1.3. Izveidot un attīstīt senioru volejbola čempionāta saistītu sistēmu;
1.4. Nodrošināt senioru volejbola komandām atbilstoša līmeņa čempionātu;
1.5. Noskaidrot labākās senioru volejbola komandas Latvijā attiecīgajās vecuma grupās;
1.6. Popularizēt veselīgu dzīvesveidu.

**2. Sacensību dalībnieki:**

2.1. Sacensības notiek **divās vecuma grupā sievietēm** un **trīs vecuma grupās vīriešiem** šādā sadalījumā:

* ***sievietes 30+***(visām spēlētājām jābūt dzimušām **1994.g. vai agrāk**).
* ***sievietes 45+***(visām spēlētājām jābūt dzimušām **1979.g. vai agrāk**).
* ***vīrieši 40+*** (visiem spēlētājiem jābūt dzimušiem **1984.g. vai agrāk**),
* ***vīrieši 50 +*** (visiem spēlētājiem jābūt dzimušiem **1974.g. vai agrāk**),
* ***vīrieši 60 +*** (visiem spēlētājiem jābūt dzimušiem **1964.g. vai agrāk**),

2.2. Play-off spēlēs drīkst piedalīties tikai tie spēlētāji, kuri komandas sastāvā ir piedalījušies regulārā čempionāta spēlēs. Par piedalīšanos spēlē tiek uzskatīta iziešana laukumā vai atrašanās uz rezervistu soliņa.

2.3. Sezonas laikā atļauts mainīt komandu tikai ar iepriekšējās komandas rakstisku piekrišanu (e-pasta formā uz seniori@volejbols.lv);

2.4. Aizpildot pieteikuma anketu un piedaloties sacensībās dalībnieks apstiprina, ka tam nav iebildumu pret to, ka spēlētāja personīgie dati (vārds, uzvārds, dzimšanas datums) un fotogrāfijas tiek publicētas sacensību mājas lapā un sociālajos tīklos.

**3. Sacensību vadība:**

3.1. 7. atklāto Latvijas Senioru volejbola čempionātu (turpmāk tekstā Čempionāts) organizē Latvijas volejbola federācija (turpmāk tekstā LVF);

3.2*.* Čempionāta vadību nodrošina LVF Latvijas Senioru komisijas vadītājs - čempionāta koordinators (turpmāk tekstā- Čempionāta koordinators);

3.3. Par spēļu organizāciju sacensību posmos: tiesāšanu, norisi, rezultātu publicēšanu atbild Čempionāta koordinators un spēļu kārtu organizējušās vietas atbildīgā persona;

3.4. Čempionāta koordinators nodrošina rezultātu ievietošanu interneta vietnē www.volejbols.lv līdz notikušās kārtējās spēļu kārtas trešās darba dienas beigām.

**4. Sacensību norises laiks:**

4.1. Spēles notiks no **2023.gada februāra** līdz **2024.gada martam**;

4.2. Sacensības notiek 3 (trīs) posmos (sabraukumos):

1.posms notiks Madonā ***2023.gada 4.novembrī,***

2.posms notiks Aizkraukles novadā ***2024.gada 13.janvārī,***

Fināla posms notiks Valmierā ***2024.gada 2.martā***.

(posmu skaits, datumi un izspēles sistēma var tikt mainīta atkarībā no pieteikto komandu skaita);

4.3. Sacensības norisināsies nedēļas nogalēs – sestdienās, pēc sabraukumu principa.

**5. Izspēles sistēma:**

5.1. Komandas izspēlē viena apļa turnīru katra ar katru. Izspēles sistēma var tikt precizēta atkarībā no pieteikto komandu skaita;

5.2. Fināla posms. Noskaidro Latvijas Senioru volejbola čempionāta čempiona titula ieguvēju un pārējo vietu ieguvējkomandas pēc izslēgšanas spēļu sistēmas. Sistēma tiks precizēta pēc pieteikšanās termiņa beigām;

**6. Sacensību noteikumi:**

6.1. Čempionāta spēles notiek pēc FIVB oficiālajiem volejbola spēles noteikumiem. Tehniskie pārtraukumi netiek izmantoti. Visās kārtās spēles notiek līdz 2 uzvarētiem setiem, setā līdz 25 punktiem ar 2 punktu pārsvaru, 3. sets līdz 15 punktiem ar 2 punktu pārsvaru. Katrā setā komanda drīkst izmantot 2 pārtraukumus un 6 maiņas;

6.2. Punktu skaitīšanas sistēma:

- par uzvaru spēlē ar rezultātu 2-0, uzvarētājs saņem 3 punktus, zaudētājs 0 punktu,

- par uzvaru spēlē ar rezultātu 2-1, uzvarētājs saņem 2 punktus; zaudētājs 1punktu;

6.3. Vienāda punktu skaita gadījumā vietu secība tiek noteikta:

- pēc visu uzvarēto un zaudēto spēļu skaita attiecīgajā posmā,

- pēc visu spēļu uzvarēto un zaudēto setu attiecības attiecīgajā posmā,

- pēc visu spēļu uzvarēto un zaudēto punktu skaita attiecības attiecīgajā posmā,

- pēc komandu savstarpējo spēļu rezultātiem attiecīgajā posmā;

6.4. Ja komanda neierodas uz spēlēm vai atsakās spēlēt kādu no spēlēm, komandai tiek piešķirts zaudējums ar rezultātu 0:2 (0:25; 0:25). Pēc atkārtotas neierašanās komanda tiek diskvalificēta un visi rezultāti ar komandas piedalīšanos anulēti, kārtā, kurā komanda izdara pārkāpumu;

6.5. Latvijas Čempionātā uz spēli atļauts pieteikt 12 spēlētājus (tai skaitā ne vairāk kā 2 ”libero”, treneri un komandas pārstāvi);

6.6. Visus šajā Nolikumā neregulētos vai papildināmos jautājumus risina Čempionāta koordinators.

**7. Pieteikumi:**

7.1. **Pielikums Nr.1 –** komandas pieteikums forma**,** sacensībām jāiesniedz elektroniski, ***ieskenētu ar visiem oriģinālajiem parakstiem*** uz e-pastu: seniori@volejbols.lv **līdz 02.10.2023.** Oriģinālu iesniedz Čempionāta koordinatoram Čempionāta pirmajā posmā pirms sacensību pirmās spēles sākuma, kopā ar vārdisko pieteikumu (oriģinālu) forma Pielikumu Nr.2;

7.2. **Pielikums Nr.**2 **–** vārdiskais pieteikums 1 eksemplārā **(oriģinālu ar visiem parakstiem)**, jāiesniedz Čempionāta koordinatoram Čempionāta pirmajā posmā pirms sacensību pirmās spēles sākuma. Pieteikumā jānorāda: spēlētāja vārds, uzvārds, dzimšanas dati, spēlētāja formas numurs un obligāti jābūt spēlētāju parakstiem (oriģināliem), kas apliecina katra spēlētāja atbildību par savu veselības stāvokli;

7.3. Jebkurā no posmiem spēlētājs drīkst būt pieteikts un spēlēt tikai tās komandas sastāvā no kuras sāka spēlēt pirmo sacensību spēli;

7.4. Papildus pieteikumu drīkst iesniegt pēc 1.posma. Pieteikumu var papildināt līdz 3 spēlētājiem, vienlaikus atsaucot 1-3 spēlētājus no iepriekšējā pieteikuma, ja kopējais skaits pārsniedz 12;

7.5. Papildus pieteikumu iesniegšanas pēdējais termiņš ir trīs dienas pirms Čempionāta posma sākuma;

7.6. Katra komanda savā pieteikumā drīkst pieteikt 12 dalībniekus spēlētājus/jas un treneri, komandas pārstāvi;

7.7. Pieteikumus ar savu parakstu apstiprina Čempionāta koordinators.

**8. Finansiālie noteikumi:**

8.1. Dalības maksa čempionātam ir **300 EUR** no komandas;

8.2. Dalības maksa tiek apmaksāta, ne vēlāk kā **16.10.2023.**, saskaņā ar LVF izrakstītu rēķinu;

8.3. Komandai izstājoties no čempionāta dalības maksa netiek atgriezta.

**9. Komandu, dalībnieku un organizatoru pienākumi:**

9.1. Katrā kārtā komandas treneris vai kapteinis uzrāda Čempionāta koordinatora apstiprināto pieteikumu Čempionāta koordinatoram vai attiecīgā spēļu posma organizējušās vietas atbildīgajai personai;

9.2. Katram spēlētājam uz sabraukumu ir jābūt līdz personu apliecinošam dokumentam, kuru pēc pieprasījuma jāuzrāda Čempionāta koordinatoram vai attiecīgā spēļu posma organizējušās vietas atbildīgajai personai;

9.3. Katrai komandai saviem komandas dalībniekiem jānodrošina vienota sporta forma (vienāda modeļa un krāsas sporta krekli ar labi redzamiem numuriem, kā arī LIBERO forma). LIBERO formai jābūt atšķirīgā kontrastējošā krāsā (saskaņā ar Starptautiskajiem volejbola noteikumiem);

9.4. Spēļu posmu organizējušās vietas atbildīgajai personai, kuras laukumā notiek spēles, sporta zālē jānodrošina viss nepieciešamais inventārs, t.i., tiesneša paaugstinājums, tīkla augstuma mērītājs, labi saskatāms mehāniskais tablo, spēļu protokoli;

9.5. Sporta zālei ir jābūt sagatavotai sacensībām 35 minūtes pirms spēļu sākuma;

9.6. Katra komanda ir atbildīga par Čempionāta publicitātes veicināšanu un reklāmu savā pilsētā, rajonā, reģionā.

**10. Medicīniskais nodrošinājums:**

10.1. Katrs čempionāta spēlētājs ir atbildīgs par savu veselības stāvokli dalībai čempionātā, ko apstiprina ar parakstu komandas pieteikumā;

10.2. Katra komanda ir atbildīga par savu spēlētāju nodrošināšanu ar pirmo medicīnisko palīdzību. Nepieciešamības gadījumā komandas pārstāvis nodrošina neatliekamās medicīniskās palīdzības izsaukšanu uz posma norises vietu.

**11. Tiesneši:**

Spēles tiesā Čempionāta koordinatora nozīmētie tieneši, bet spēļu sekretārus nodrošina attiecīgā posma mājnieku komanda. Tiesnešu un sekretariāta izmaksas apmaksā sacensību organizatori.

**12. Bumbas:**

Čempionātā spēlē ar FIVB apstiprinātajām Mikasa V200W, MIKASA MVA 200. Spēles tiesnesis, pirms katras spēles izlozē spēles bumbu, no tām, kuras piedāvā attiecīgās spēles komandas.

**13. Disciplinārās sankcijas:**

13.1. Ja komanda pirms spēles spēļu posma organizējušās vietas atbildīgajai personai (pēc pieprasījuma), neuzrāda Čempionāta koordinatora apstiprinātu Pielikumu Nr.2 un personu apliecinošu identitātes dokumentu (pase, ID karte, a/v tiesības), spēles tiesnesim jāieraksta atzīme spēles protokolā. Spēļu posma organizējušās vietas atbildīgajai personai jāpaziņo Čempionāta koordinatoram pirmajā darba dienā pēc spēles, bet komandai, kura nav uzrādījusi minētos dokumentus, var tikt noteiktas soda naudas, ko nolemj Čempionāta koordinators;

13.2. Visi Pielikumi ir Nolikuma neatņemama sastāvdaļa;

13.3. Par Nolikumā noteikto prasību neievērošanu Čempionāta koordinators, var lemt par komandas turpmāko dalību čempionātā.

**14. Apbalvošana:**

14.1. Apbalvoti tiek 1.-3.vietu ieguvēji 12 dalībnieki (spēlētāji, treneri un komandas pārstāvis) visās vecuma grupās ar kausiem, medaļām un komandas diplomiem;

Čempionāta uzvarētāja (sieviešu un vīriešu komandām) komandai, kas izcīnījusi 1.vietu Čempionātā, tiek piešķirts tituls „ Latvijas Senioru volejbola čempionāta Čempions”;

14.2. Sezonas noslēgumā ir apbalvošanas ceremonija uz ko būs aicinātas visas komandas. Apbalvošanas vieta, laiks un kārtība komandām tiks paziņota papildus, bet ne vēlāk, kā līdz Čempionāta fināla posma sākumam.

14.3. Čempionāta dalības maksa ietver apbalvošanas pasākuma organizatoriskos izdevumus un mūziku, bet ēdināšanas un dzērienu izmaksu segšanai pasākuma laikā var tikt piemērota papildus samaksu.

**15. Kontakti.**

15.1. Čempionāta koordinators:

Janeks Ekurs tālr**.** +371 20 004 654, e-pasts: seniori@volejbols.lv ,

15.2. Adrese korespondences nosūtīšanai:

Biedrība "LATVIJAS VOLEJBOLA FEDERĀCIJA", Andrejostas iela 17, Rīga, Latvija, LV-1045